《赠张士元》
宋代·贺铸

夫子安贫五十年，年来生事更茫然。
青衿稚子彼何有，白首故人谁见怜。
霜後鹑衣寒绽线，日高鱼釜冻无烟。
冗官犹愧苏司业，不得时时送酒钱。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。